पोहरी विधायक ने सीएम से मांगी जलावर्धन योजना
भोपाल में चर्चा के दौरान बताए कई विकास काम
भास्कर संवाददाता | शिवपुरी
पोहरी विधायक प्रहलाद भारती ने शनिवार को भोपाल में सीएम शिवराज सिंह चौहान से चर्चा कर अपने विधानसभा क्षेत्र के विकास के लिए रोडमेप सौंपा। सीएम ने भाजपा के विधायकों को शनिवार को वन-टू-वन चर्चा के लिए बुलाया था इसी दौरान पोहरी विधायक ने यह मुलाकात की। इस मुलाकात के दौरान पोहरी विधायक ने अपने विस क्षेत्र में आने वाले पोहरी व बैराड़ के लिए जलावर्धन योजना की स्वीकृति दिलाए जाने की मांग की। करीब 20 से 25 मिनट तक हुई इस चर्चा के दौरान विकास कार्यों की लंबी-चौड़ी लिस्ट सीएम को पोहरी विधायक ने सौंपी है।
राजनीतिक परेशानियों का भी किया जिक्र
सीएम ने प्रदेश के सारे भाजपा विधायकों को इस वन-टू-वन चर्चा के लिए बुलाया था। इस दौरान जिले से केवल दो भाजपा विधायक हैं इसमें एक यशोधरा राजे सिंधिया तो केबिनेट मंत्री हैं तो केवल एक ही विधायक अपने जिले से इस श्रेणी में आ सका।
इस दौरान बताया जा रहा है कि पोहरी विधायक ने सीएम से मुलाकात के दौरान पुलिस विभाग से आ रही कई परेशानियां का जिक्र बैठक में किया है। यशोधरा समर्थक माने जाने वाले विधायक प्रहलाद भारती का यह क्षेत्र केंद्रीय खनन मंत्री नरेंद्र सिंह तोमर के संसदीय क्षेत्र में आता है इसलिए यहां पर कुछ प्रशासनिक मामलों में आ रहीं दिक्कतों को भी पोहरी विधायक ने सीएम के साथ चर्चा में शेयर किया है।
इन कामों की
सूची सौंपी
पोहरी में कूनो नदी से प्रस्तावित जल आवर्धन के शीघ्र क्रियान्वयन एवं नगर पंचायत बैराड़ में पेयजल हेतु पचीपुरा तालाब से जल आवर्धन योजना की स्वीकृति दिलाई जाए।
पचीपुरा में निर्माणाधीन 132 केवी विद्युत सबस्टेशन के काम को शीघ्र पूरा किया जाए। पोहरी कॉलेज में यूजी की वाणिज्य एवं विज्ञान तथा स्नातकोत्तर स्तर पर एमए कक्षाएं मय पद के शुरू हों।
बैराड़ में नया कॉलेज और आईटीआई प्रारंभ किए जाने की बात रखी। पोहरी में बालिकाओं के लिए नया पृथक कन्या हायर सेकंडरी स्कूल एवं बैराड़ में बालिकाओं को नवीन कन्या हाईस्कूल हो।
बैराड़ नगर में खिलाडिय़ों हेतु स्टेडियम का निर्माण, ग्राम कैमई, झिरी व महादेव घाटी (बेहरदा) में नवीन पुलिस चौकी प्रारंभ करने,
स्वास्थ्य सुविधाओं में बढ़ोतरी हेतु ग्राम झिरी, भटनावर, सुभाषपुरा व मुढ़ेरी के उपस्वास्थ्य केन्द्रों का प्राथमिक स्वास्थ्य में उन्नयन करन सहित अन्य मांगे रखीं।
hin_Deva hin_Deva mai_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva